מיכל שונברון, פוריות, נשים, מיניות, הריון,
על מיכל שונברון »
מיכל, ילידת קליפורניה, עלתה לארץ ב-1978. היא בעלת תואר ראשון בהיסטוריה וביהדות מאוניברסיטת קליפורניה, לוס אנג'לס (UCLA). למדה בבית הספר לבריאות הציבור ולרפואה קהילתית ע"ש בראון של אוניברסיטה העברית והדסה בירושלים. בעלת תואר שני - מוסמך בבריאות הציבור (MPH) מאוניברסיטת קליפורניה, נורטרידג' (CSUN). היא הוסמכה מטעם הוועדה הלאומית להסמכת מחנכים לבריאות, כמומחית לקידום בריאות קהילתית (ארה"ב, CHES/NCHEC).
מיכל שונברו למדה והוסמכה ב'שיטה הטבעית' בארה"ב (1985) והיא כיום המורה הוותיקה והמוסמכת בארץ להעברת השיטה. היא החלה ללמד בארץ לפני כ-30 שנה, ומאז מעבירה סדנאות להיריון ולמניעתו בשיטה זו. מאז 2006 , מיכל הגשימה את החזון שלה ומכשירה מנחות חדשות מרחבי כל הארץ ב'שיטה הטבעית'. מיכל היתה בין המיסדים של האיגוד המקצועי העולמי להסמכת מנחות שיטת המודעות לפוריות (2017).
במשך 20 שנה מיכל פיתחה ויישמה תכניות רבות לקידום בריאות האישה. הייתה לה את הזכות לעבוד עם מאות אנשי מקצוע מתחומי הבריאות השונים. מיכל הובילה שינוי חברתי בנושא בריאות השד ובדיקה עצמית של השד לאלפי נשים מכל השכבות בארץ. בתחום המודעות לפוריות היא עזרה לכמה אלפי נשים להרות או למנוע היריון בדרך טבעית ובטוחה.
מיכל הייתה חלוצה בהקמתם של גופים ועמותות העוסקים בקידום בריאות האישה בישראל כגון:
· פורום ירושלמי הרב-תחומי על מיניות האישה
· הקואליציה הישראלית למאבק בסרטן השד
· האגודה לקידום בריאות נשים
· צוות בריאות שדולת הנשים בישראל
· האגודה הישראלית לחינוך ולקידום הבריאות
הייתה שותפה פעילה בגופים האלה:
· אחת מתשע
· ש.י.ל.ה.
כיום מיכל עוסקת בהעברת סדנאות ב'שיטה הטבעית', מייעצת ומכשירה אנשי מקצוע בתחומים הקשורים לקידום בריאות האישה ולהעצמה נשית. היא כותבת ומרצה במגוון נושאים הקשורים לפוריות, לבריאות, למיניות ולנשיות.
מיכל מאמינה בתפיסה הוליסטית ובחיבור בלתי נפרד בין הגוף והנפש כדרך חיים ובכל הקשור לטיפול עצמי ולהעצמה אישית. היא מתרגשת כל יום מחדש מהעוצמה שבלימוד מודעות נשית ומהשפעתה החיובית על איכות החיים.
ולבסוף, מיכל שונברון היא אם לבת נפלאה שהגיעה לעולם בזכות השיטה הטבעית.
מאמרים נוספים ממיכל
כנס שמ"פ 2019